A presbitériumválasztás, 
mint a gyülekezet öntudatra ébresztésének eszköze

– megjelent: Confessio, 2007. július 11. –
Hajdú Zoltán Levente

Bevezetés

	Amikor ennek a cikknek a megírásába kezdtem, eszembe jutott, hogy Klaus Douglass Az új reformáció című könyvében, melyet nem valamely kongregacionalista víziókban élő kisegyház adott közkézre, hanem Egyházunk, a Magyarországi Református Egyház, olvasható egy beszédes című fejezet: Helyreállítani a gyülekezet primátusát. A fejezet ugyan a német egyházi helyzetről ír, de a legtöbb megállapítása kőkeményen igaz a magyar református egyházra is. Idézetek hosszú sorát lehetne – a jelen írás témájával kapcsolatosan is – citálni, de hadd álljon itt most csak egy, melynek alapján azután szeretnék saját gyülekezeti tapasztalataimról írni: „… miért nem döntheti el önállóan egy gyülekezet, hogy melyik épületét akarja vagy nem akarja átépíteni, vagy bővíteni, ha saját maga teremti elő rá a fedezetet? – A válaszok, melyeket az ilyesfajta kérdésekre adni szokás, szégyenletesek: ’Mert itt nagy és fontos döntésekről van szó!’ Ami magyarul annyit jelent: ’Ilyen fontos döntések meghozatalára az átlagos német gyülekezeti elöljáróság nem képes.’ Az alkalmatlanságtól vagy a rossz döntésektől való félelem oly nagy, hogy a gyülekezetvezetést messzemenően korlátozzák jogaiban. (…)
	Egyházunk elöljárói olykor azzal érvelnek: ’Önök túlságosan csak a saját gyülekezetüket tartják szem előtt. A legtöbb ténylegesen létező gyülekezet nem képes távlatos és bölcs döntéseket hozni. Szükségük van a segítségünkre, olykor egy kis szelíd nyomásra is felülről.’ Én azonban úgy gondolom, hogy gyülekezeteink igenis, képesek volnának erre, ha ránevelnék őket az önállóságra, és ha ez volna a kinyilvánított cél! Amikor az egyházi vezetők azt állítják, hogy a gyülekezeti vezetők nem képesek az önálló döntésekre, ugyanazt a logikát követik magasabb szinten, mint azok a lelkipásztorok, akik azt hangoztatják, hogy ’a gyülekezetem túlságosan kiskorú még, és önállótlan, ezért aztán nekem kell mindent csinálnom’. Ezeknek meg kell mondani: ’Éppen ez a dolgod: erőssé tenni, magadtól függetleníteni őket! Ha azt állítjátok, hogy nem eléggé nagykorúak, akkor rosszul végzitek a munkátokat.”

	Igen! Gyülekezetet építeni csak a valós tények felmérésével, figyelembe vételével és tudatos használatával, felhasználásával lehet! Márpedig az alaphelyzet nem csak Németországban, hanem Magyarországon is az, hogy a gyülekezetek, beleértve a gyülekezetek vezető testületeit is, azaz a Presbitériumokat, kiskorúak. Persze leszámítva néhány – s valóban nem több mint egy-két tucatnyi – nagyvárosi gyülekezetet. Mit is jelent ez konkrétan? 

•	Milyen az átlagos magyar református gyülekezet?
-	Kicsi, vagy fogyó
-	Elöregedő
-	Lelkész-központú,
-	ebből következően: bátortalan,
-	ebből következően: döntésképtelen
-	A megszokott hagyományokba menekülő
-	A múlt emlékein merengő

•	Milyen az átlagos magyar református gyülekezeti tag?
-	Ember mivoltában, személyiségében kiskorú(sított)
-	Maga sem hiszi el, hogy ő bármire is képes
-	Határozott vezetésre vár,
-	de arra vezessék, amerre valami vallás-emlék alapján a helyes irányt véli,
-	különben csendben kimarad
-	Kíváncsi, de szemérmes
-	Nincs naptára,
-	azaz nem tervez hetekkel, hónapokkal előre

•	Milyen az átlagos magyar református presbiter?
-	Nem szocializálódott a felelős és tudatos gyülekezeti munkára
-	Jó szándékú de önállótlan
-	Számára a Presbitérium, akárcsak az egész gyülekezet
-	szép forma,
-	és nem a közösség dinamizmusa

Bizonyára van, aki a megállapításaimmal vitatkozni kíván, melyek lehet, hogy elsősorban a vidéki és kisgyülekezetekre vonatkoztathatóak, de talán a vitatkozók is találnak néhány címszót, melyekkel ők is egyetértenek, s így lehetőség nyílik a közös gondolkozásra.

	A gyülekezetek, a gyülekezeti tagok, a Presbitériumok, illetve a presbiterek kiskorúsága tehát tényként kezelhető, mely ténynek következményei vannak, következményei kell hogy legyenek:
-	az elsődleges és általános következmény, pontosabban gyakorlat az, hogy ez a kiskorúság nagyon sok lelkész (és gyülekezet, illetve Presbitérium) számára legalább annyira kényelmes, mint amennyire kényelmetlen! Hiszen nem kell (s talán csak az anyagi ügyek jelentenek kivételt ez alól) vitákkal, egyeztetésekkel, megbeszélésekkel, bizottságokkal „bajlódni”, hanem a lelkész a kész anyagot viszi a Presbitérium elé, amely azután formailag közösségi, testületi döntést hoz arról. Bizony megszokták és elfogadták a Presbitériumok, hogy a lelkész a gyülekezeti életet illető kérdések legnagyobb részét majd egyedül eldönti. Akkor viszont ne panaszkodjon a lelkész a passzív presbiterekre, ha a valódi döntésekből kihagyja őket! 
-	A feladat tehát: a gyülekezetet nagykorúsítani, a Presbitériumot tevékeny gyülekezeti önkormányzattá nevelni, építeni. De hogyan? Mindenki gondolja végig, hogyan ment végbe a gyülekezetükben a presbiterválasztás, illetve hogyan működik a Presbitérium? Mi a presbiterek, illetve a Presbitérium döntési kompetenciája, s mi az, amit valójában a lelkész dönt el egyszemélyben?

A presbiterválasztásra már 1999-ben egy olyan, teljesen demokratikus, a Presbitériumot antidemokratikus privilégiumaitól megfosztó, az önkormányzati választás rendszerét alapul vevő szisztémát dolgoztunk ki amit több gyülekezet is – részben, vagy egészében – átvett. Ezt a választási modellt alkalmaztuk 2005-ben is, s erről a választási rendszerről, mint a gyülekezet öntudatra, azaz felelős döntésképességre ébresztésének eszközéről szeretnék írni a továbbiakban.

A tisztségviselő-választás előkészületei:

•	2005. január 23-án a délelőtti istentiszteletet követő egyházközségi közgyűlés keretében a Szóládi Református Egyház Presbitériuma által korábban jóváhagyott személyekből az eskütételt követően megalakult a Szóládi Református Egyház Választási Bizottsága.

•	A Választási Bizottság március folyamán kérdőívet állított össze és az április 10-ei egyházközségi közgyűlést követően terjesztett a vasárnapi istentiszteletek alkalmával, hogy megtudja az egyháztagok elvárásait a leendő presbiterekkel és gondnokkal, feladatkörük betöltésével kapcsolatosan.

•	A visszaérkezett nagyszámú vélemény, valamint a Magyarországi Református Egyház által közreadott útmutatások alapján a Választási Bizottság megalkotta "A Szóládi Református Egyház tagjainak és a Magyarországi Református Egyház vezetőségének elvárásai a leendő presbiterek szolgálatával kapcsolatban" című kiadványát a leendő presbiterjelöltek számára.

•	A július 10-ei egyházközségi közgyűlést követően a Választási Bizottság a vasárnapi istentiszteleteket követően terjesztette a "Jelölőlap"-ot, és szeptember 18-ig a templomban elhelyezett lezárt urnába várta vissza a titkos jelöléseket.

•	Szeptember 18-áig 32 személyre érkezett jelölés a presbiteri szolgálatra, ezen belül 4 személyre a gondnoki szolgálatra, akiket a bizottság személyesen felkeresett és ismertette velük az elvárásokat.
•	Minden jelölt személynek alá kellett írnia, hogy elvállalja, vagy elutasítja a jelölést, valamint, elfogadó válasz esetén, hogy megismerte és önmagára nézve kötelezőnek tartja gyülekezete és egyháza elvárásait.

•	A személyes megkeresések és a kritériumok megismerése után a presbiteri szolgálatra 15, azaz tizenöt személy vállalta a jelölést, a gondnoki szolgálatra pedig 1, azaz egy személy. Név szerint a következők: 

Presbiterjelöltek
Bartos József (ifj.), 	Fülöpné Kenyér Andrea, 	Fülöp Tiborné, 
Hászné Kiss Éva, 		Király József, 			Király Józsefné, 
Kovács Etelka, 		Kovács Gyula (ifj.), 		Kovács László Kálmán, 
Maneszes Attila, 		Nagy Dániel László, 		Nagy Dániel Lászlóné, 
Paréj István, 		Szemenyei Gábor,		Torma Géza (ifj.)

Gondnokjelölt:
Nagy Dániel László

•	Az október 6-ai zsoltáros bibliaórát követően a Választási Bizottság tagjai:
-	tájékoztatót tartottak a Presbitérium számára a gyülekezeti tisztújítás előkészületeiről, illetve a lebonyolításáról;
-	bemutatták a jelölteket a gyülekezet közösségének;
-	bemutatták a szavazólapot és annak kitöltési tudnivalóiról tájékoztatták a gyülekezeti tagokat,
-	ismertették a tisztújításra aktualizált Választói névjegyzéket.

•	A Presbitérium a SzRE 30./2005. (október 6.) határozatával véglegesíti a jelöltek névsorát.
•	A Presbitérium a SzRE 31./2005. (október 6.) határozatával jóváhagyja a választásra aktualizált Választói névjegyzéket.

A 2005. október 6-ai nyilvános presbiteri gyűlés tennivalói:
•	Az előkészületek ismertetése
•	A „szolgálati elvárások” ívének felolvasása
•	A jelöltek névsorának ismertetése (dokumentum átadása a Presbitériumnak)
•	Presbitérium szavazata a jelöltlista véglegesítéséről
•	A hivatalosan is jelöltté váló jelöltek aláírják a „szolgálati elvárások” ívének két példányát.
Egy példány a sajátjuk lesz, egy példány a presbiteri dokumentációba kerül.
•	Szavazólap bemutatása
- kitöltési útmutatás
•	A Szóládi Református Egyház Választási Bizottság által aktualizált választói névjegyzékének ismertetése, közszemlére bocsátása
•	A szavazás lebonyolításának megbeszélése
•	A választást követő egyházjogi tennivalók:

A tisztségviselő-választás lefolytatása

•	A tisztségviselő-választás lebonyolítása:
- 08.00 – 10.00	mozgóurnás szavazás (előzetesen bejelentett igények szerint)
- 11.00 – 11.30	gyülekezeti istentisztelet a templomban
- 11.30 – 12.00	titkos szavazás a gyülekezeti házban
			(a gyülekezet orgonaszó mellett a templomban várakozik)
- 12.00 – 12.05	a szavazás nem hivatalos végeredményének kihirdetése

•	A mozgó urnát a Választási Bizottság 16 személyhez vitte ki.
•	Az istentiszteletet követő egyházközségi közgyűlés keretében további 51 fő szavazott.
•	Mind a 67 szavazat érvényes volt.
•	Szavazatát a gyülekezet választójogú tagságának 36,4 %-a adta le.
•	A szavazatok összeszámlálása után a választás nem hivatalos végeredménye:

Presbiterek:		Nagy Dániel László		64 szavazat 	(95,5 %)	
				Torma Géza (ifj.)		61 szavazat	(91 %)
				Király József			60 szavazat	(89,5 %)
Fülöpné Kenyér Andrea	59 szavazat	(88 %)
				Kovács Etelka			58 szavazat	(86,5 %)
				Király Józsefné		57 szavazat	(85 %)
				Maneszes Attila		49 szavazat	(73 %)
				Kovács László Kálmán	47 szavazat	(70 %)
				Paréj István			38 szavazat	(56,5 %)
Fülöp Tiborné			37 szavazat	(55 %)
				Nagy Dániel Lászlóné	36 szavazat	(52 %)		
				Kovács Gyula (ifj.)		34 szavazat	(50,7 %)

Pótpresbiterek:	Bartos József (ifj.)		27 szavazat	(40 %)
				Hászné Kiss Éva		24 szavazat	(35,8 %)
				Szemenyei Gábor		21 szavazat	(31,3 %)

Gondnok:		Nagy Dániel László		54 szavazat	(80,5 %)

A presbiterválasztás egyes eseményeinek dokumentumai

Gyülekezeti tisztújítás – Szólád, 2005.

Kedves Szóládi Református Testvérek!

	Ennek a kérdőívnek az a célja, hogy a magyarországi református gyülekezetekben a 2005. évben a Zsinat által kötelezően elrendelt tisztújítás (presbiter- és gondnokválasztás) világos követelmények mellett, valamint a gyülekezeti tagok akarata szerint történjék. Ehhez kérjük most az Ön segítségét! Kérjük, a kérdőívet – név nélkül – juttassa vissza a gyülekezeti épületekben külön erre a célra elhelyezett gyűjtőládába, hogy a véleményét, javaslatait beépíthessük a „Gyülekezeti tisztújítással kapcsolatos állásfoglalás”-ba.
	Közreműködését előre is köszönjük! 
	A Szóládi Református Egyház Választási Bizottságának tagjai:

Balogh Bálintné sk.          Hajdú Zoltán Levente sk.          Kenyér Gyuláné sk.

Kitöltési útmutató: 
•	az alábbi kérdőíven a kérdésre megadott válaszok közül azt a hármat (csak hármat!) jelölje meg a válasz előtti négyzetben elhelyezett X-szel, amelyeket Ön a legfontosabb elvárásoknak tart.
•	amennyiben más, a megadott válaszokban nem szereplő gondolatai is vannak, azokat a válaszok alatti vonalakra felírhatja!
	
Ön szerint mi a presbiter három legfontosabb feladata?
€	járjon el a presbiteri gyűlésekre, ahogyan azt az egyházi törvények elő is írják
€	vegyen részt az istentiszteleteken, gyülekezeti alkalmakon
€	vegyen részt a gyülekezeti munkákban
€	presbiterként legyen a gyülekezetben saját munkaterülete
€	hitélete legyen példamutató
€	ápoljon jó kapcsolatot a gyülekezet tagjaival
€	legyen összekötő kapocs a lelkész és a gyülekezet között
€	békességre törekvő ember legyen
€	legyen kompromisszum-kész, azaz vitás ügyekben legyen kész a megegyezésre
€	magánélete legyen példamutatóan rendezett
€	gyülekezeti tevékenykedése legyen ösztönző a gyülekezeti tagok felé
€	viseljen felelősen gondot a gyülekezet anyagi életére

További gondolatok:											

														
A beérkezett kérdőíveken szereplő válaszok kiértékelése

•	A beérkezett kérdőívekben szereplő válaszok a presbiteri feladatokkal kapcsolatban a következők:
-	53 % elsődlegesen azt tartja fontosnak, hogy a presbiter rendszeresen vegyen részt az istentiszteleteken, gyülekezeti alkalmakon.
-	50 % elsődlegesen azt tartja fontosnak, hogy a presbiter járjon el a presbiteri gyűlésekre, ahogyan azt az egyházi törvények elő is írják.
-	34 % elsődlegesen azt tartja fontosnak, hogy a presbiter hitélete legyen példamutató.
-	30 % elsődlegesen azt tartja fontosnak, hogy a presbiter vegyen részt a gyülekezeti munkákban, legyen összekötő kapocs a lelkész és a gyülekezet között, illetve magánélete legyen példamutatóan rendezett.

-	Ezek után a gyülekezeti tagok fontosnak tartják még:
- hogy a presbiter gyülekezeti tevékenysége legyen ösztönző a gyülekezeti tagok felé,
- hogy a presbiter békességre törekvő ember legyen,
- hogy a presbiter ápoljon jó kapcsolatot a gyülekezet tagjaival,
- hogy a presbiter viseljen felelősen gondot a gyülekezet anyagi életére is,
- hogy a presbiter legyen kompromisszum-kész, azaz vitás ügyekben legyen kész a megegyezésre.

A Szóládi Református Egyház tagjainak
és a Magyarországi Református Egyház vezetőségének
elvárásai a leendő presbiterek szolgálatával kapcsolatban

Ezt az ismertetőt 
a Szóládi Református Egyházban a Presbitérium határozata alapján kibocsátott kérdőívek 
visszaérkezett válaszait, valamint a közegyházi leiratok útmutatásait figyelembe véve
a Szóládi Református Egyház Választási Bizottsága állította össze.

A presbiternek, mint a gyülekezet lelki és közéleti vezetőjének 
legfontosabb feladatai: 

- A presbiterség alapvető követelménye az istentiszteleti, bibliaórai, s más gyülekezeti alkalmak, valamint a presbiteri gyűlések rendszeres látogatása.
- A presbiter törekedjen a Biblia és útmutatásai, egyházunk hitvallásai és hatályos törvényei mind jobb megismerésére, azok útmutatásainak megtartására.
- A presbiter legyen példamutató ember mind hitbeli buzgóságával, mind a gyülekezetben mutatott tettre készségével, mind magánéletének tisztaságával.
- A presbiter őszinte, emberséges, tisztességes és igazságos személyisége tegye vonzóvá a gyülekezetet a kívülállók számára is.
- A presbiter, mint a gyülekezet tagjai által megválasztott tisztségviselő, folyamatosan tartsa a kapcsolatot a gyülekezet tagjaival, kérje ki véleményüket.
- A presbiter a gyülekezetben - az Istentől neki ajándékozott javakhoz mérten - anyagi áldozatvállalásban is legyen példamutató, élenjáró.

A presbitérium működésével kapcsolatos elvárások:

- A presbiterség nem rang, hanem szolgálat: az Élő Isten és az Ő Egyházának odaadó szolgálata. 
- Minden presbiter vállaljon konkrét feladatot a gyülekezetben (pl.: bizottság vezetése, látogatás, egyházfenntartás összeszedése, kétkezi munkák szervezése, stb.)
- A presbitérium adjon tájékoztatást a gyűléseken történtekről, döntésekről a gyülekezetnek.
- A presbitérium tartsa a kapcsolatot a szomszédos falvak gyülekezeteivel, presbitériumaival.

A fentieket megismertem, elfogadom, magamra nézve kötelezőnek tartom. Presbiterré választásom esetén ezek megtartására törekszem. 
Isten engem úgy segítsen!

..................................................................................
a presbiteri tisztre jelölt egyháztag aláírása

Szólád, 2005. ................................... hónap ................... napján

Jelölőlap 
a Szóládi Református Egyházban
az 2005. évi presbiteri és gondnoki tisztújító választásokhoz

	Én, mint a Szóládi Református Egyház választójogú tagja, gyülekezetemért érzett felelősségem tudatában az alábbi személyeket jelölöm gyülekezeti tisztségekre:

Presbiternek (akit gondnoknak jelöl, azt is be kell írni a presbiterjelöltek közé, mert az egyházi törvények értelmében a gondnoknak a presbiterek közül kell kikerülnie):

  1.,														

  2.,														

  3.,														

  4.,														

  5.,														

  6.,														

  7.,														

  8.,														

  9.,														

10.,														

11.,														

12.,														

A fenti presbiterjelöltek közül gondnoknak jelölöm:

E g y    s z e m é l y    c s a k    e g y    j e l ö l ő l a p o t    t ö l t h e t    k i !

Jelölt nyilatkozata

Alulírott 										

a Szóládi Református Egyház

-	istentiszteleti alkalmakat rendszeresen látogató, 
-	az úrvacsorai sákramentummal élő 
-	választójogú tagja

a Választási Bizottság tagjai előtt kijelentem, s aláírásommal hitelesítem, hogy:

-	gyülekezetemnek és Egyházamnak a presbiteri tiszttel kapcsolatos elvárásait 
-	megismertem, 
-	azokat magamra nézve kötelezőnek tartom, 
-	s a 2005. évi gyülekezeti tisztújítás során személyemre érkezett 

presbiteri tisztre való jelölést elfogadom / nem fogadom el.

							
jelölt sajátkezű aláírása

A Választási Bizottság tagjai:

 (elnök)										

											

Kelt: …, 2011. 					 hónap		 napján

Jelölt nyilatkozata

Alulírott 										

a Szóládi Református Egyház

-	istentiszteleti alkalmakat rendszeresen látogató, 
-	az úrvacsorai sákramentummal élő 
-	választójogú tagja

a Választási Bizottság tagjai előtt kijelentem, s aláírásommal hitelesítem, hogy:

-	gyülekezetemnek és Egyházamnak a presbiteri, ezen belül a gondnoki tiszttel kapcsolatos elvárásait megismertem, 
-	azokat magamra nézve kötelezőnek tartom, 
-	s a 2005. évi gyülekezeti tisztújítás során személyemre érkezett 

gondnoki tisztre való jelölést elfogadom.

							
jelölt sajátkezű aláírása

A Választási Bizottság tagjai:

Hajdú Zoltán Levente (elnök)										

Balogh Bálintné												

Kenyér Gyuláné											

Kelt: Szóládon, 2005. 					 hónap		 napján

Jelölt nyilatkozata

Alulírott 										

a Szóládi Református Egyház Választási Bizottságának tagjai előtt kijelentem, s aláírásommal hitelesítem, hogy a 2005. évi gyülekezeti tisztújítás során személyemre érkezett 

presbiteri tisztre való jelölést nem fogadom el.

							
jelölt sajátkezű aláírása

A Választási Bizottság tagjai:

Hajdú Zoltán Levente (elnök)										

Balogh Bálintné												

Kenyér Gyuláné											

Kelt: Szóládon, 2005. 					 hónap		 napján

Jelölt nyilatkozata

Alulírott 										

a Szóládi Református Egyház Választási Bizottságának tagjai előtt kijelentem, s aláírásommal hitelesítem, hogy a 2005. évi gyülekezeti tisztújítás során személyemre érkezett 

gondnoki tisztre való jelölést nem fogadom el.

							
jelölt sajátkezű aláírása

A Választási Bizottság tagjai:

Hajdú Zoltán Levente (elnök)										

Balogh Bálintné												

Kenyér Gyuláné											

Kelt: Szóládon, 2005. 					 hónap		 napján

Szavazólap

a Szóládi Református Egyházban
a 2005. október 9-ei tisztségviselő-választásra

	Az alábbi személyek közül jelölje meg azoknak a nevét ( X - szel a név előtt álló körben, vagy a név aláhúzásával), akiket ön példamutató gyülekezeti hitéletük, közösségi tevékenységük és feddhetetlen magánéletük alapján a presbiteri tisztre alkalmasnak tart és meg kíván választani!
	Érvényes a szavazata, ha a nevek közül legalább 1-et, de legfeljebb 12-t megjelöl.

o	Bartos József (ifj.)					o	Fülöpné Kenyér Andrea
o	Fülöp Tiborné					o	Hászné Kiss Éva
o	Király József					o	Király Józsefné
o	Kovács Etelka					o	Kovács Gyula (ifj.)
o	Kovács László Kálmán				o	Maneszes Attila
o	Nagy Dániel László				o	Nagy Dániel Lászlóné	
o	Paréj István						o	Szemenyei Gábor		
o	Torma Géza (ifj.)

	Ha Ön Nagy Dániel Lászlót a presbiteri tisztre megválasztotta, és a gondnoki tisztre is meg akarja választani, akkor X - szel a név előtt álló körben, vagy a név aláhúzásával ezt jelezze!
	Csak, ha presbiternek megjelölte a nevét, akkor jelölheti meg érvényesen gondnoknak!
o	Nagy Dániel László

A szavazólapot hitelesítő gyülekezeti pecsét helye:

Problémás pontok a 2005. V. tv-ben:

	A gyülekezeti tisztségviselő-választást szabályozó 1996. I. törvényt, majd az azt módosító 2005. évi V. törvény tartalmaz néhány olyan elemet, melyek a gyülekezetek demokratikus választását gátolják. Ezek az alábbiak:

4.§ (2)	„A bizottság a választást megelőzően 30 nappal a tisztségviselőkre a gyülekezetben végzett széleskörű tájékozódás alapján tesz javaslatot a presbitériumnak”
-	„Széleskörű tájékozódás” – nincs normarendszer, gyakorlatilag a Választási Bizottság kénye-kedvén múlik, hogy kit javasol a Presbitériumnak.

Áthidalás:
-	Gyülekezeti kérdőív
-	Elvárások listája
-	Jelölőlap
-	A Választási Bizottság önkorlátozása: nem változtat a jelöltlistákon beérkezett névsoron.

4.§ (2)	„A presbitérium a bizottság javaslatát figyelembe véve összeállítja a jelöltek listáját …”
-	A legfelháborítóbban antidemokratikus kitétel! Szégyen, hogy ezt a mondatot bele lehetett venni a törvénybe. Gyakorlatilag csak a Presbitérium döntése, hogy ki szerepelhet és ki nem a jelöltlistán.

Áthidalás:
-	A Presbitérium önkorlátozása: nem változtat azoknak a névsorán, akiket jelöltek, s a jelölést el is fogadták.

4.§ (3)	„Minden tisztségre 1-3 személyt lehet jelölni.”
-	Mi történik akkor, ha a gyülekezeti tagoktól pl. gondnoki tisztségre 4 személyre érkezik jelölés, s mind a 4 el is fogadja a jelöltséget? Kit nem fog javasolni a Választási Bizottság? Kit nem ír fel a jelöltlistára a Presbitérium?

Áthidalás:
-	A Presbitérium önkorlátozása: nem változtat azoknak a névsorán, akiket jelöltek, s a jelölést el is fogadták.

4.§ (4)	„Választásra csak az bocsátható, akit szabályszerűen jelöltek és a jelölést el is fogadta.”
-	Valódi jelölésről nem is tesz említést a törvény, csak a „széleskörű tájékozódás” alapján összeállított jelöltlistáról beszél.
-	Még szomorúbb a helyzet, ha a 4.§ (1) 1. és 2. mondata képezi a „jelölés” alapját, mert akkor a jelöltállítás letéteményese a Választási Bizottság, a jelölés véglegesítője pedig a hivatalban lévő Presbitérium

Áthidalás:
-	Jelölőlap
-	Jelöltek nyilatkozata
-	A Választási Bizottság és a Presbitérium önkorlátozása: nem változtat azoknak a névsorán, akiket jelöltek, s a jelölést el is fogadták.

	Összességében: a törvény szövegezése – nézetem szerint – szándékos kiskapukat hagy, valamint kimondott antidemokratikus lehetőségeket ad a valódi, jelölésen alapuló választással szemben a delegáló elv számára.

Zárszó

	Talán a presbiterválasztásnak ezt a hosszadalmas folyamatát áttekintve az fogalmazódik meg az olvasóban, hogy sokkal egyszerűbb egy a lelkész által összeállított listát kézfeltartással megszavaztatni (mint ahogy az számos gyülekezetben történt 2005-ben). De meggyőződésem, hogy a gyülekezeti tagok bevonása a gyülekezet életét, jövőjét érintő folyamatoknak már a kidolgozásába is, nem kevésbé pedig a lebonyolításába, olyan befektetés, mely már rövid távon (akár már a folyamat közben, de a lezárultát követően mindenképpen) megtérül. Hiszen a gyülekezeti tagokban az tudatosul, hogy a folyamatoknak és a döntéseknek ők is aktív, cselekvő részesei, nem csupán külső szemlélői, vagy éppen elszenvedői.
	A folyamatok megtervezéséhez, a folyamatok összehangolásához azonban koncepció, gyülekezetépítő stratégia szükséges. És még ehhez sem elég csupán a lelkész tudása és lelkesedése! A Klaus Douglass könyvéből vett idézet ugyanis tanítási és tanulási folyamatról beszél. Olyan tanítási és tanulási folyamatról, melyben a lelkészé (elsősorban, de nem kizárólagosan) a tanítói szerep. Mert meg kell tanítani a gyülekezetet, a gyülekezeti tagokat, a gyülekezet Presbitériumát arra, hogy a gyülekezet életét, növekedését közösségi felelősséggé tette a Mindenható Isten az Ő Egyházában. Mert így áll össze a tagokból, így léphet csak egészségesen működésbe, így lesz képes csak magába fogadni és hiteles hitvallásként továbbsugározni a krisztusi lelkületet az egy test, a gyülekezet. Igen, a gyülekezet, mely – Kálvinnal szólva – már önmagában „befejezett Egyház”. Az ilyen, hitvallói élet-felelősségre ébredt, azaz nagykorúsodó gyülekezetek között azután már lehetséges az egymás közötti, nagyobb szervezeti egységekbe szerveződő együttműködés is – Isten ránk bízott, megelevenítő üzenetének hathatósabb továbbadására.